Kelkblare is die deel van blomplante wat die blomknop beskerm.  Dit is gewoonlik groen. Die kelkblare van ’n plant word saam die blomkelk genoem.
Beide kelk- en kroonblare is aangepaste blare. Laasgenoemde omring die voortplantingsdele van blomme en lok insekte met hul helder kleure. Al die kroonblare van ’n blom word saam die blomkroon genoem. Die blomkelk en blomkroon vorm saam die blomdek. 
Die ontwikkeling en vorm van die kelkblare verskil van plant tot plant.  Hulle kan losstandig of saamgesmelt wees.